bg ru ru pl en ru uk bg ru ru ru bg bg en bg bg bg bg bg bg bg bg bg ru bg bg mk ru hbs_cyr mk ru bg ru hbs_cyr bg ru ru bg bg bg bg uk bg bg mk mk ru uk bg ru bg bg bg bg en bg bg bg en bg en en en en bg en fr en en en fa en en en en de en bg de en en pl
place for food photography, recipes and travel
По света и у нас
Life bites на 1 година
Тези дни блогът стана на 1 година.
Започнах го на шега провокирана от едно обещание. Ето, че измина цяла година от съществуването му. Сега е част от ежедневието ми. Харесва ми да пиша и споделям, без значение дали някой чете.
Равносметка няма, само ползи. Сдобих се огромна колекция от чаши, чинии, всякакви дранкулки и пропсове. Всички по един брой, неизползваеми за други цели освен за снимки. Шкафовете са препълнени, но желание за нови винаги има. Освен посудата трупам всякакви фотографски джаджи: статив, отражател, осветление, дифузер, нови обективи. Да, обективите! Моята нова страст поръчвам и пак искам нов. Скоро може да ме изхвърлят, защото желанията ми не свършват.
Най-същественото, което ми донесе блога е запознанството с няколко наистина интересни хора:
* Мария, която всички познавате от блога й LaMartinia. Невероятно идеен човек със страхотно излъчване и харизма. Интересна, пъстра, притегателна. Не съм срещала никой друг, който да е в постоянно търсене за ново, красиво, различно, който да осъществява хиляди неща и идеи, и винаги да има място за нови.
* Ани от Trop de sucre. Не я познавам лично, но това лято смятаме да поправим този пропуск. От известно време се възхищавам на Ани и блога й. Заформихме лична кореспонденция, която не спира вече месец. Ани е лъчезарна, преливаща от енергия, мила и прави страхотни снимки не само на храна. Блогът й е свеж, топъл и невероятно красив. Ани снима така, както на мен би ми се искало.
* Теди Pearl in the shell Теди снима новородени. Възхищавам се на търпението и деликатността, с която работи с бебета. Изключителен професионалист, мила и приказлива. Снима Велизар в продължение на 6 часа без да спира, сменяше декорите, шапките, фона.
На рожден ден, като на рожден ден. Ще ви почерпя с торта, макар и виртуално.
Бях харесала тази торта в един полски сайт, пълен с интересни рецепти и страхотни снимки. Блатовете за тортата са направени от голямо количество мак. Оказа се, че в Полша употребата на маково семе за сладкиши е много разпространено. Най-известният им местен сладкиш Маковец също се прави от голямо количество мак. Тортата има вкус на тирамису. Лека и въздушна.
Торта с маково семе и маскарпоне
50 гр. краве масло
50 гр. белени бадеми
100 гр сушени плодове (сини сливи, кайсии или смокини)
850 г макова семе с ядки
4 с. л. грис
6 големи яйца (на стайна температура)
4 супени лъжици черешов ликьор (кирш или вишньовка)
1/3 чаша сварено силно кафе (двойно еспресо)
1 с. л. захар
1 буркан сладко от череши с цели плодове
250 мл сметана за десерти 36%
2/3 чаша пудра захар
4-5 супени лъжици силно кафе (двойно еспресо)
• няколко супени лъжици какао
1. Маковата смес: Смелете маковото семе в кафемелачка или блендер. Прибавете разтопеното масло и меда. Нарежете на ситно всички ядки и сушени плодове в блендер и добавете към мака. Прибавете и портокаловите кори. Разбъркайте добре докато се получи хомогенна смес.
2. Блатовете: Намажете с масло форма за торта с диаметър от 21 – 23 см и поръсете с брашно. Загрейте фурната на 175 градуса. Макът с ядките и стафидите смесете с гриса. Разбийте жълтъците на пухкав крем (около 7 минути). Отделно разбийте белтъците на сняг. Прибавете маковата смес към жълтъците, след това внимателно добавете разбитите белтъци. Поставете в предварително загрята фурна. Печете 40 – 45 минути. Охладете. Разрежете на три равни блата.
3. Кафе-мус за намазване: Пригответе крема. Разбийте сметаната със захарта до твърдост. Добавете маскарпонето и разбъркайте. След това добавете и охладеното кафе. Поставете в хладилника за да стегне.
4. Ликьора: Разбъркайте черешов ликьор с кафето и захарта.
5. Сглобяване на тортата: Поставете първият блат в чиния за сервиране и полейте с няколко лъжици от ликьорената смес. След това намажете със 1/3 сладко от цели череши и 1/3 от кафе-муса. Покрийте с втория блат и повторете, първо ликьор, после намажете със сладкото от череши и накрая с 1/3 кафе-муса. Поставете последния блат, сложете ликьор и останалия мус отгоре и отстрани на тортата.
6. Декорация: Поръсете отгоре и отстрани обилно с какао (най-добре да се направи непосредствено преди сервиране).
February 20, 2013 at 08:29
Честит празник! С пожелание това прекрасно местенце да е винаги така свежо, топло и искрящо като цветната искрица! Усмивки.
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.